13-jaaroue moordsaak: Geheime ooggetuie bekend | Maroela Media
13-jaaroue moordsaak: Geheime ooggetuie bekend
Die geheime ooggetuie in die 13-jaaroue moordsaak van Betty Ketani is uiteindelik bekend.
Die ooggetuie is die eksvrou van Carrington Lawton, die beweerde skrywer van ŉ belydenisbrief wat onlangs onder ŉ mat in ŉ huis in Kenilworth, suid van Johannesburg, opgespoor is, berig EWN. Die vrou het Lawton se handskrif bevestig en beskuldigende foto’s oorhandig.
Drie van die ses verdagtes in die moordsaak het Donderdag met hul aansoek om borg voortgegaan. Aanklaers het gesê die vrou het na vore gekom nadat sy oor die media van die saak te hore gekom het. Sy het ŉ koevert aan die polisie oorhandig met foto’s van die vrou, wat saam met Ketani by Cranks-restaurant in Rosebank, Johannesburg, gewerk het. Geen verdere besonderhede oor die foto’s is verskaf nie.
Die verdediging beweer die staat se saak is swak, en dat hulle nog moet bewys lewer dat ŉ moord gepleeg is, aangesien Ketani se liggaam nog nie opgespoor kon word nie. Die hof het ook aangehoor dat Lawton glo sy medebeskuldigde gedreig het.
Uitspraak sal volgende week gelewer word.
Lees vorige berigte oor dié saak:
Seerower-gyselaars: Geen losprys betaal nie